Waan ajaaibaa! “Malaanmaltummaan invastimantiidha” jedhanii keessoosaan- itti iciitiin irratti hojjechaa akka turan booda oduun bahe. Qabeenya biyyaafi ummataa saamudhaan nama karaa al-namuusaatiin abbaa qabeenyaa taasisuu. Gochaan kun qabatamaan waan taasisameedha. Namoonni qabeenya biyyattii muxuxeessanii nyaatanii osoo hin taane dheedanii investara ta’an hedduudha. Kun hundi yoo ta’u kom- ishinichi biyya keessa hin turre jedhamaa ree? Malaan hatanii yoo wal-hachisiisan hin beekuree? “eeruun nabira hin geenye” jedhee mormaa ree? Kanaaf umurii lakkaa’uun sirrii miti kanan jedheefi. Umurii itti hin jiraanne, itti hin hojjanne baasii gudda itti baasanii kabajuun maal buusufi? Ajaa’ibni biraa dhaabbileen beekamtii kenneef ummanni akkamitti madaala kan jedhuudha. Abbaan Taayitaa Gumrukii hojimaannisaa fooyya’ee yoo beekamtiif ga’e namni jibbu hin jiru. Ministeerri Galii yoo sadarkaa komishi- inii Farra Malaanmaltummaatiin bad- haafamuurra gahe badhaasaa qofaa mitii wanti biraatuu isaaf mala.